Na temelju članka 35.b Zakona o lokalnoj i područnoj (regionalnoj) samoupravi (Narodne novine br. 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19 i 144/20) i članka 44. Statuta Općine Ernestinovo (Službeni glasnik broj 1/13, 4/13, 3/18, 4/18, 4/19 – pročišćeni tekst, 4/20), općinska načelnica Općine Ernestinovo donosi

**IZVJEŠĆE**

**o radu općinske načelnice za razdoblje od 1. srpnja 2021. do 31. prosinca 2021.**

1. **UVOD**

Člankom 44. Zakona o lokalnoj i područnoj (regionalnoj) samoupravi (''Narodne novine'' br. 33/01., 60/01. i 129/05. 109/07., 125/08.,36/09. 150/11, 144/12, 19/13, 137/15, 123/17, 98/19 i 144/20), utvrđeno je da općinski načelnik obavlja izvršne poslove lokalne samouprave. Sukladno članku 48. spomenutog Zakona općinski načelnik:

* priprema prijedloge općih akta,
* izvršava ili osigurava izvršavanje općih akata predstavničkog tijela,
* usmjerava djelovanje upravnih tijela jedinice lokalne, odnosno područne (regionalne) samouprave u obavljanju poslova iz njihovoga samoupravnog djelokruga, te nadzire njihov rad,
* upravlja i raspolaže nekretninama i pokretninama u vlasništvu jedinice lokalne,

kao i njezinim prihodima i rashodima, u skladu sa zakonom i statutom,

* te obavlja i druge poslove utvrđene statutom
* odlučuje o stjecanju i otuđivanju nekretnina i pokretnina jedinice lokalne, odnosno područne (regionalne) samouprave i raspolaganju ostalom imovinom u skladu s ovim Zakonom, statutom jedinice i posebnim propisima
* imenuje i razrješuje predstavnike jedinice lokalne, odnosno područne (regionalne) samouprave u tijelima javnih ustanova, trgovačkih društava i drugih pravnih osoba
* obavlja i druge poslove utvrđene zakonom i statutom.

U izvještajnom razdoblju općinska načelnica Općine Ernestinovo u okviru svog djelokruga:

* obavljala je izvršne poslove iz samoupravnog djelokruga općine koji su mu povjereni zakonom,
* utvrđivala je prijedloge općih akata koje donosi Općinsko vijeće,
* davala je mišljenje o prijedlozima odluka i drugih akata koje Općinskom vijeću upute drugi ovlašteni predlagači,
* izvršavala i osiguravala izvršavanje općih akata općinskog vijeća, prostornih i urbanističkih planova te drugih akata Općinskog vijeća,
* upravljala nekretninama i pokretninama u vlasništvu Općine kao i prihodima i rashodima Općine,
* utvrdila prijedlog godišnjeg proračuna Općine,
* usmjeravala djelovanje Jedinstvenog upravnog odjela Općine u obavljanju poslova iz samoupravnog djelokruga Općine, nadzirao njihov rad,
* te obavljala i druge poslove u skladu sa zakonom, statutom Općine i aktima Vijeća.

**I. DJELOKRUG OPĆINSKE NAČELNICE**

Djelovanje Općinske načelnice odvijalo se je kroz rad Jedinstvenog upravnog odjela.

**1. FINANCIJE**

Općinska načelnica je u izvještajnom razdoblju inicirala i nadzirala poslove vezane uz izradu i izvršavanje proračuna, izradu propisanih i ostalih izvješća u svezi s izvršenjem proračuna, vođenje računovodstva proračuna, vođenje propisanih poslovnih knjiga, prikupljanje prihoda koji pripadaju Općini te druge poslove i aktivnosti vezane za financijsko poslovanje Općine, a koji proizlaze iz ovlaštenja utvrđenih Zakonom o lokalnoj i područnoj (regionalnoj) samoupravi, Zakonom o financiranju jedinica lokalne i područne (regionalne) samouprave, Zakonom o proračunu i Statutom Općine Ernestinovo.

Sve pristigle obveze Općina Ernestinovo podmiruje pravovremeno, nema nepodmirenih obveza, te posluje pozitivno uz stalni višak prihoda poslovanja. U prosincu 2020. godine Općina je potpisala ugovor s poslovnom bankom PBZ o zaduženju - dugoročni kredit u iznosu od 5.000.000,00 kn za financiranje projekta "Izgradnja biciklističke infrastrukture u Općini Ernestinovo“ KK.07.4.2.16.0007.

Iako je ugovor potpisan, kredit nismo realizirali, jer nije bilo potrebe za podizanjem novčanih sredstava, te je isti zatvoren 31.12.2021. godine.

U drugoj polovini 2021. godine Općina Ernestinovo bila je podnositelj/partner u 8 prijavljenih projekata.

Popis prijavljenih projekata dostavljamo u nastavku:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Naziv projekta** | **Nositelj projekta** | **Sektor projekta** | **Kratki opis projekta** | **Vrijednost (HRK)** | **Predviđeni izvor(i) financiranja** | **Planirano vrijeme provedbe** | **Napomena** |
| **1** | autobusna stajališta | Općina Ernestinovo | infrastruktura | Znatno će se unaprijediti sustav prometne infrastrukture, podići razina sigurnosti i udobnosti u prometu, razina komunalnih usluga i pružiti zadovoljavajući standard lokalnom stanovništvu. | 280.000,00 | Županijske uprave za ceste OBŽ, Općina Ernestinovo | 2022 | u provedbi |
| **2** | Opremanje dječjih igrališta | Općina Ernestinovo | infrastruktura | Doprinijeti poboljšanju životnih uvjeta u ruralnim sredinama Osječko-baranjske županije unaprjeđenjem javno dostupne infrastrukture namijenjene provođenju slobodnog vremena djece i mladih. | 165.000,00 | Općina Ernestinovo | 2021 | završen |
| **3** | Potpora za izradu projektne dokumentacije | Općina Ernestinovo | projektna dokumentacija | Izrada projektno-tehničke dokumentacije za KDC Ernestinovo | 74.000,00 | Osječko-baranjska županija, Općina Ernestinovo | 2021 | završen |
| **4** | Sanacija pješačkih staza u naselju Ernestinovo - Školska ulica - lijeva strana | Općina Ernestinovo | infrastruktura | Sanacijom pješačkih staza postići će se ujednačen ruralni razvoj i ujednačiti komunalni standard na području naše jedinice lokalne samouprave, te omogućiti međusobna komunikacija ljudi, kao i lakši pristup osobama s invaliditetom, djeci i starijim osobama, što će izravno pridonijeti podizanju razine javnih usluga i većoj kvaliteti življenja stanovnika na području Općine Ernestinovo. | 410.000,00 | Sred. dr.ured za obnovu i stambeno zbrinjavanje, Općina Ernestinovo | 2022 | u provedbi |
| **5** | Rekonstrukcija pješačke staze u naselju Ernestinovo - II. faza | Općina Ernestinovo | infrastruktura | Provođenje projektnih aktivnosti pridonjeti će poboljšanju dostupnosti i unapređenju komunalne infrastrukture, višoj razini sigurnosti u prometu pješaka, pridonjeti će se povećanju standarda komunalnih usluga i standarda zajednice, dostupnosti lokalne temeljne usluge za cjelokupno ruralno stanovništvo (L=963m, 1+404.00) | 1.194.824,13 | MUP, Općina Ernestinovo | 2022 | u provedbi |
| **6** | Uređenje komunalne infrastrukture- parkirališta na javnoj površini u Laslovu | Općina Ernestinovo | infrastruktura | Poboljšanje dostupnosti komunalne infrastrukture, viša razina sigurnosti, poboljšanje razine komunalnih usluga i standarda zajednice, zadovoljenje javnih potreba, poboljšanje i dostupnost lokalne infrastrukture za ruralno stanovništvo, te ujednačen ruralni razvoj. | 350.823,75 | Min. reg. razvoja i fondova EU, Općina Ernestinovo | 2022 | u provedbi |
| **7** | Digaitalizacija grobnog očevidnika | Općina Ernestinovo | digitalizacija | Izrada programskog modula za digitalno interaktivno sučelja s prijenosom podataka iz trenutnih evidencija u svrhu sveobuhvatnog funkcioniranja digitalnog sučelja Grobnog očevidnika | 62.500,00 | Fzond za zaštitu okoliša i ener. učinkovitost, Općina Ernestinovo | 2022 | prijavljen 21.12.2021. |
| **8** | Plant your STEM | OŠ Laslovo | obrazovanje | Jačanje STEM vještina u osnovnim školama i razvoj Regionalnih znanstvenih centara za osnovnoškolski odgoj i obrazovanje u STEM području |  | EU | 2022-2023 | Prijavljen srp.21 |

Popis odobrenih projekata i projekata u fazi realizacije u izvještajnom razdoblju dostavljamo u nastavku:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | **Naziv projekta** | **Nositelj projekta** | **Sektor projekta (npr. turizam; kultura;**  **zaštita okoliša itd.)** | **Kratki opis projekta** | **Vrijednost projekta (HRK)** | **Predviđeni Izvor(i) financiranja** | **Planirano vrijeme provedbe** | **Napomena** |
| **1** | Nabava spremnika za odvojeno prikupljanje otpada | Općina Ernestinovo | zaštita okoliša | Općina Ernestinovo ima za cilj uspostaviti kvalitetan i učinkovit sustav sakupljanja komunalnog otpada kako ne bismo dovodi u opasnost ljudsko zdravlje i štetno utjecali na okoliš, a posebice kako bi se izbjegao rizik onečišćenja voda , tla i zraka na području naše zajednice, pojava neugodnih mirisa, ugrožavanje biljnog i životinjskog svijeta, te štetan utjecaj na područja kulturno povijesnih i prirodnih vrijednosti. Nabavkom spremnika za odvojeno prikupljanje otpada značajno ćemo pridonijeti ostvarenju navedenog cilja. | 340.000,00 | FZOEU, Općina Ernestinovo | 2018-2022 | završen |
| **2** | autobusna stajališta | Općina Ernestinovo | infrastruktura | Znatno će se unaprijediti sustav prometne infrastrukture, podići razina sigurnosti i udobnosti u prometu, razina komunalnih usluga i pružiti zadovoljavajući standard lokalnom stanovništvu. | 280.000,00 | Županijske uprave za ceste OBŽ, Općina Ernestinovo | 2022 | u provedbi |
| **3** | Sanacija pješačkih staza u naselju Ernestinovo - Školska ulica - lijeva strana | Općina Ernestinovo | infrastruktura | Sanacijom pješačkih staza postići će se ujednačen ruralni razvoj i ujednačiti komunalni standard na području naše jedinice lokalne samouprave, te omogućiti međusobna komunikacija ljudi, kao i lakši pristup osobama s invaliditetom, djeci i starijim osobama, što će izravno pridonijeti podizanju razine javnih usluga i većoj kvaliteti življenja stanovnika na području Općine Ernestinovo. | 410.000,00 | Sred. dr.ured za obnovu i stambeno zbrinjavanje, Općina Ernestinovo | 2022 | u provedbi |
| **4** | Izgradnja biciklističke infrastrukture u OE | Općina Ernestinovo | infrastruktura | Projekt obuhvaća ulaganje u infrastrukturu namijenjenu biciklistima u okviru područja Urbane aglomeracije Osijek. Svrha projekta je poboljšanje povezanosti na linijama koje služe za dnevne migracije, povećanje korištenja javnih sredstava prijevoza, smanjenje emisija CO2 te povećanje sigurnosti biciklista i ostalih sudionika u prometu kroz izgradnju biciklističkih i biciklističko-pješačkih staza na području Općine Ernestinovo, kao dijela mreže biciklističke infrastrukture Urbane aglomeracije Osijek. | 7.490.848,23 | KF(OPKK), OE, FZPPEU | 2022 | u provedbi |
| **5** | Izgradnja kolodvora s kolosijekom u Laslovu | HŽ | infrastruktura | Izgradnjom kolodvora u Laslovu omogućiti će se bolja prometna povezanost sa većim središtima i mimoilaženje vlakova čime će se omogućiti uvođenje većeg broja linija za putnike. | 20.250.000,00 | HŽ | 2022 | U provedbi |
| **6** | Rekonstrukcija i izgradnja vodoopskrbne mreže u Ernestinovu | Općina Ernestinovo | infrastruktura | Poboljšanje dostupnost i unapređenje komunalne infrastrukture-vodoopskrbe, poboljšanje standarda komunalnih usluga i standarda zajednice, zadovoljenje javnih potreba, ujednačen ruralni razvoj te doprinos zaštiti i unapređenju zaštite okoliša i očuvanju zdravlja lokalnog stanovništva. | 20.000.000,00 kn | MRRFEU, OE, Hrvatske vode | 2021 | završen |
| **7** | Sustav navodnjavanja | OBŽ | infrastruktura | unaprjeđenje poljoprivredne proizvodnje | 9.500.000,00 | EU, APPRRR | 2022 | u provedbi |
| **8** | Uređenje komunalne infrastrukture- parkirališta na javnoj površini u Laslovu | Općina Ernestinovo | infrastruktura | Poboljšanje dostupnosti komunalne infrastrukture, viša razina sigurnosti, poboljšanje razine komunalnih usluga i standarda zajednice, zadovoljenje javnih potreba, poboljšanje i dostupnost lokalne infrastrukture za ruralno stanovništvo, te ujednačen ruralni razvoj. | 350.823,75 | Min. reg. razvoja i fondova EU, Općina Ernestinovo | 2022 | u provedbi |
| **9** | Izrada projektne dokumentacije za sekundarnu kanalizacijsku mrežu | Vodovod Osijek | infrastruktura | Cilj je korisnicima osigurati kontinuiranu, sigurnu, kvalitetnu odvodnju otpadnih voda uz stalni cilj očuvanja okoliša i zdravlja korisnika uz potporu šire društvene zajednice | 500.000,00 | Hrvatske vode, OE | 2020-2023 | u provedbi |
| **10** | Rekonstrukcija pješačke staze u naselju Ernestinovo - II. faza | Općina Ernestinovo | infrastruktura | Provođenje projektnih aktivnosti pridonjeti će poboljšanju dostupnosti i unapređenju komunalne infrastrukture, višoj razini sigurnosti u prometu pješaka, pridonjeti će se povećanju standarda komunalnih usluga i standarda zajednice, dostupnosti lokalne temeljne usluge za cjelokupno ruralno stanovništvo (L=963m, 1+404.00) | 1.194.824,13 | MUP, Općina Ernestinovo | 2022 | u provedbi |
| **11** | Postavljanje biciklističke opreme – cikloturističkog odmorišta | Općina Ernestinovo | cikloturizam | daljnji razvoj kontinentalnog turizma i njegovih selektivnih oblika s posebnim naglaskom na razvoj cikloturizma | 40.000,00 | OBŽ, Ministarstvo turizma | 2021 | završen |
| **12** | održavanje i razvoj predškolske djelatnosti u 2021. godini | Općina Ernestinovo | demografija | projektom osigurati će se veća uključenost i obuhvaćenost djece rane i predškolske dobi u predškolskoj ustanovi, osigurati će se kvalitetna sredina za odgoj djece, podići kvaliteta pedagoškog standarda, te osigurati ravnomjernija dostupnosti ranog i predškolskog odgoja i obrazovanja i poboljšati pristupačnosti dječjih vrtića i programa za svu djecu. | 220.000,00 | SDUZDEMO, OE | 2021 | završen |
| **13** | kamera za nadzor brzine | Općina Ernestinovo | infrastruktura | Poboljšanje prometne sigurnosti na državnoj cesti D518 s naglaskom na sigurnost pješaka | 390.000,00 | MUP, oe | 2022 | u provedbi |
| **14** | Opremanje dječjih igrališta | Općina Ernestinovo | infrastruktura | Doprinijeti poboljšanju životnih uvjeta u ruralnim sredinama Osječko-baranjske županije unaprjeđenjem javno dostupne infrastrukture namijenjene provođenju slobodnog vremena djece i mladih. | 165.000,00 | oe | 2021 | završen |
| **15** | Potpora za izradu projektne dokumentacije | Općina Ernestinovo | projektna dokumentacija | Izrada projektno-tehničke dokumentacije za KDC Ernestinovo | 74.000,00 | Osječko-baranjska županija, Općina Ernestinovo | 2021 | završen |
| **16** | Zaželi Faza II | Općina Ernestinovo | zapošljavanje | Projekt Osnaživanje kroz edukaciju teško zapošljivih žena Općine Ernestinovo- OSNAŽENE ERNESTINE Faza II za cilj ima doprinijeti smanjenju stope nezaposlenosti i doprinijeti spolnoj jednakosti kroz dodatnu edukaciju za njegovateljicu 20 žena iz ciljne skupine teško zapošljivih žena (s najviše završenom srednjom školom) te ih zaposliti u trajanju od 12 mjeseca u danas sve traženijem sektoru njege starijih osoba, povećati njihovu zapošljivost i nakon projekta, smanjiti razinu siromaštva i pružiti im osjećaj samoostvarenja. | 1.856.700,00 | Europski socijalni fond Operativni program Učinkoviti ljudski potencijali | 2021-2022 | u provedbi |
| **17** | Pripreme za priključak za plin | Općina Ernestinovo | infrastruktura | izrada priprema za priključak za plin za kućanstva u ul. V.Nazora Ernestinovo kako bi se zaštitila novoigrađena biciklističko-pješačka i pješačka staza od naknadnog izrezivanja za izradu priključaka za plin za kućanstva koja nisu spojena | 650.000,00 | HEP Plin, OE | 2021 | završen- 3 faza ostala |
| **18** | Postavljanje biciklističke opreme – cikloturističkog odmorišta | Općina Ernestinovo | cikloturizam | daljnji razvoj kontinentalnog turizma i njegovih selektivnih oblika s posebnim naglaskom na razvoj cikloturizma | 60.000,00 | OBŽ, Ministarstvo turizma, OE | 2021 | završen |
| **19** | NGN-širokopojasni Internet | OBŽ | infrastruktura |  |  | Europska unija | 2023-2024 | U provedbi |
| **20** | izrada monografije o naivnom kiparstvu | Općina Ernestinovo | kultura |  | 42.000,00 | Ministarszvo kulture, OBŽ, OE | 2021 | završen |
| **21** | Tu smo za Vas | crveni križ | socijalne usluge |  | 450.000,00 | Europski socijalni fond | 2020-2022 | u provedbi |
| **22** | Razvoj inovativnih socijalnih usluga - Integrativni centar za savjetovanje i podršku | Dokkica | socijalne usluge | Poboljšanje socijalnih usluga -projektom se planira razvijati izvaninistitucijske usluge savjetovanja i pomaganja, rane intervencije i pomoć pri uključivanju u programe odgoja i obrazovanja za djecu s poremećajem u ponašanju, ali i djece s teškoćama u razvoju. | 1.999.200,00 | Europski socijalni fond | 2023 | u provedbi |
| **23** | Izgradnja biciklističke infrastrukture u OE | Općina Ernestinovo | Sufinanciranje projekta | zahtjev za sufinanciranje provedbe eu projekta | 560.100,67 | MRRFEEU | 2022 | U provedbi |
| **24** | Izrada plana sanacije i sanacija divlje deponije u Općini Ernestinovo | Općina Ernestinovo | Okoliš, sanacija divlje deoponije | Uz sami rub naselja, nekoliko metara od zadnje kuće u Ulici Rudolfa Frančića u Laslovu nalazi se deponija za koju se planira izraditi Plan sanacije. Procjenjena zahvaćenost parcele divljim deponijom iznosi cca 7400 m2 i visine je do 4 m. Planiramo izraditi Plan sanacije ovog odlagališta i propisno sanirati divlje odlagalište kao bismo spriječili ugrozu za stanovnike mjesta Laslovo ali i spriječili mogućnost daljnjeg odlaganja novog otpada na ovu lokaciju. | 750.000,00 | FZOEU, Općina Ernestinovo | 2022 | U provedbi |
| **25** | Nastavak unaprjeđenja usluga za djecu u sustavu ranog i predškolskog odgoja i obrazovanja | Općina Ernestinovo | demografija | Obiteljski sklad kroz produljeni rad DV „Ogledalce“ Ernestinovo je projekt koji programom produljenog radnog vremena doprinosi boljem usklađivanju poslovnog i obiteljskog života za 50 obitelji polaznika vrtića. Kroz dodatnu edukaciju odgojitelja i uvođenje posebnih programa dodatno se doprinosi unapređenju odgojno-obrazovnog rada i omogućuje djeci kvalitetniju skrb i dodatne sadržaje | 1.055.806,14 | Europski socijalni fond | 2023 | U provedbi |
| **26** | Sanacija pješačkih staza u naselju Ernestinovo - Školska ulica - desna strana | Općina Ernestinovo | infrastruktura | Sanacijom pješačkih staza postići će se ujednačen ruralni razvoj i ujednačiti komunalni standard na području naše jedinice lokalne samouprave, te omogućiti međusobna komunikacija ljudi, kao i lakši pristup osobama s invaliditetom, djeci i starijim osobama, što će izravno pridonijeti podizanju razine javnih usluga i većoj kvaliteti življenja stanovnika na području općine. | 630.000,00 | MGIPU, OE | 2021 | završen |

**2. PODRUČJE URBANIZMA, GRADITELJSTVA, KOMUNALNOG GOSPODARSTVA I ZAŠTITE OKOLIŠA**

Općinska načelnica obavljala je redovne djelatnosti vezane uz osiguranje uvjeta uređenja prostora, gospodarenje prostorom Općine kroz uređenje prostora i zemljišta, kao i poslove koji se odnose na skrb i unapređivanje okoliša.

U predmetnom izvještajnom razdoblju provedeni su postupci javne nabave i postupci jednostavne nabave za izgradnju infrastrukture.

Na području Općine završeni su infrastrukturni radovi na rekonstrukciji vodoopskrbne mreže u Ernestinovu i radovi na izgradnji biciklističko-pješačke, izgradnja kolodvora u Laslovu se bliži kraju, neprekidno teku i radovi na sustavu navodnjavanja u Laslovu, završena j sanacija staze u Školskoj ulici-desna strana u Ernestinovu, završena je izgradnja cikloturističkog odmorišta, završene su pripreme za priključak za plin-2. faza, završeno je opremanje dječjih igrališta u Laslovu i Ernestinovu, nabavljeni su žuti spremnici za sva kućanstva i kante za edukaciju za vrtiće. Pri kraju su radovi na izgradnji parkinga na groblju u Laslovu, proveden je i projekt razvoja predškolske djelatnosti u sklopu kojeg su roditelji bili oslobođeni 1 mjesečne obveze plaćanja vrtića, pri kraju su radovi na izgradnji autobusnih stajališta u Laslovu i postavljanju kamere za nadzor brzine. Provodi se projekt „Zaželi II“ kroz koji svakodnevno skrbimo o 140 starijih i nemoćnih osoba, radi se projektna dokumentacija za sekundarnu kanalizacijsku mrežu, te teče projekt Tu smo za vas u suradnji s Crvenim križem kroz koji starije i nemoćne osobe imaju osiguran besplatan prijevoz k liječniku. Provode se usluge pružanja potpore za djecu s teškoćama u razvoju u našim školama i vrtićima u sklopu projekta Razvoj inovativnih socijalnih usluga - Integrativni centar za savjetovanje i podršku.

Redovito su održavane i uređivane javne površine, po potrebi su redovito košene zelene plohe na području cijele općine, redovito su kontrolirana igrala, redovno su čišćena i održavana groblja.

U sklopu javnih radova kao pomoć komunalnom pogonu zaposleno je 6 dugotrajno nezaposlenih osoba s područja općine u trajanju od 6 mjeseci. Ukupna vrijednost programa zapošljavanja je 108.305,08 kn.

**3. PODRUČJE ODGOJA I OBRAZOVANJA, PREDŠKOLSKOG ODGOJA I OSNOVNOG ŠKOLSTVA**

Na području općine tokom druge polovice 2021. g. uslugu predškolskog odgoja i obrazovanja pruža Dječji vrtić „Ogledalce“ Ernestinovo, ustanova za predškolski odgoj i obrazovanje koju je osnovala Općina Ernestinovo. Dječji vrtić u Laslovu radi kao poludnevni, a u Ernestinovu kao cjelodnevni. Vrtić je u navedenom periodu pohađalo 89 djece. Za rad vrtića izdvajaju se značajna sredstva u iznosu od 326.500,00 kn.

Što se tiče osnovnog školstva, iako isti nije u nadležnosti jedinica lokalne samouprave, Općina Ernestinovo pomaže u radu osnovnih škola godišnje sa 41.500,00kn.

Općina također sufinancira učeničke i studentske karte. U izvještajnom razdoblju izdvojeno je 62.166,35 kn za sufinanciranje karata.

Za stipendije za darovite učenike i studente u navedenom razdoblju izdvojeno je 10.200,00 kn, a za nabavka bilježnica za osnovno školarce 24.035,38 kn.

**4. PODRUČJE KULTURE, ŠPORTA, VATROGASTVA I CIVILNE ZAŠTITE**

Sukladno Proračunskim sredstvima provode se projekti javnih potreba u športu i kulturi, a najčešće se to odnosi na direktne pomoći iz proračuna, putem natječaja koji raspisuje općina.

Značajni nositelji kulturnih i društvenih događanja su Likovna udruga Petar Smajić i Kulturno umjetničko društvo Petefi Šandor iz Laslova, kao organizatori manifestacija, a koje Općina sufinancira u Proračunu (Dani sela Laslova i Kiparska kolonija Ernestinovo).

Na području Općine djeluju dva DVD-a, Dvd Ernestinovo i DVD Laslovo. Organizirana su i pokrivaju cijelo područje Općine.

U prvoj polovici 2021. godine proveden je javni poziva za financiranje udruga koje djeluju na području Općine Ernestinovo, sukladno novim zakonskim propisima. Ukupno je za financiranje udruga i razvoj civilnog društva dodijeljeno i to:

* Sportskim društvima 157.000,00kn
* Udrugama s područja kulture 82.000,00 kn
* Ostalim civilnim udrugama 47.000,00 kn
* DVD-ima 212.000,00

**5. PODRUČJE SOCIJALNE SKRBI I PRONATALITETNE MJERE**

Sagledavajući teško gospodarsko stanje i sve teže socijalne prilike, Općina nastoji temeljem socijalnog programa osigurati barem minimalna sredstva za podmirenje troškova.

Općinsko vijeće Općine Ernestinovo na 3. sjednici održanoj 13. rujna 2017. donijelo je Odluku o socijalnoj skrbi Općine Ernestinovo kojom se utvrđuju uvjeti za dodjelu novčanih naknada socijalno ugroženim stanovnicima na području Općine Ernestinovo iz sredstava proračuna Općine Ernestinovo i način ostvarivanja tih novčanih pomoći. Na 30. sjednici održanoj 12. svibnja 2020. Općinsko vijeće Općine Ernestinovo donijelo je izmjenu Odluke o socijalnoj skrbi kojom je revidiran kriterij prihodovnog cenzusa te je time izravno povećan krug mogućih podnositelja.

Općinsko vijeće Općine Ernestinovo na 2. sjednici održanoj 29. lipnja 2017. donijelo je Odluku o novčanoj pomoći za opremu novorođenog djeteta kojom se utvrđuje iznos novčane pomoći, uvjeti i način ostvarivanja prava na novčanu pomoć Općine Ernestinovo za opremu novorođenog djeteta, uz izmjenu na 16. sjednici održanoj 15. siječnja 2019. Novčana pomoć iznosi za prvo i drugo dijete 3.000,00 kn neto, a za treće i svako daljnje dijete 5.000,00 kn neto (po staroj odluci pomoć je iznosila 1.000,00kn).

U izvještajnom razdoblju isplaćeno je 14.512,52 kuna naknade za troškove stanovanja za korisnika, 1.900,00 kn jednokratnih novčanih pomoći, te 44.000,00 kn novčane pomoći za opremu novorođenog djeteta. U istom razdoblju za zdravstvo i zdravstvenu skrb izdvojeno je 56.832,31 kn.

**6. PROTOKOLARNE OBVEZE**

Kako bi se svi obveze i projekti uspješno realizirali, osim sredstava i angažmana unutar same Općine, potrebno je uključiti i predstavnike s državne i županijske razine.

Značajni su sastanci održani s predstavnicima Osječko-baranjske županije, Hrvatskih voda, Hrvatskih cesta, Hrvatskih željeznica i Hrvatskih šuma, Županijske uprave za ceste, Ministarstva prometa, Ministarstva unutarnjih poslova, Hrvatskog zavoda za zapošljavanje, Ministarstva graditeljstva, SAFU, Ministarstva kulture, Središnjeg državnog ureda za obnovu i stambeno zbrinjavanje, Ministarstva regionalnog razvoja i fondova EU, Ministarstva rada, mirovinskog sustava, obitelji i socijalne politike.

**7. PRIJEM GRAĐANA**

Načelnica je svakodnevno primala građane radi rješavanja problematike iz djelokruga poslova općinske uprave i komunalnog odjela. Najznačajnije teme odnosile su se na pitanjima izgradnje komunalne infrastrukture te socijalna pitanja. Građani su također dolazili i sa prijedlozima i sugestijama za unapređenje života u našoj općini.

**8. INFORMIRANJE JAVNOSTI O RADU NAČELNICE**

Građani su o radu Načelnice informirani putem sredstava javnog informiranja. Predstavnici medija redovito prate rad općinske uprave, prijeme kao i sve ostale aktivnosti i o istim izvještavaju javnost. Na sve novinarske upite redovito se dostavljaju odgovori. O aktualnim temama iz područja rada općinske uprave (prezentacija općinskih projekata i programa, upućivanje raznih obavijesti, poziva), načelnica je više puta sudjelovala u TV emisijama. Također, građani se mogu informirati i putem službene web stranice Općine i dodjele općinskog vjesnika u srpnju svake godine na kućne adrese svakog kućanstva.

**III. ZAKLJUČAK**

Izvješće o radu općinska načelnica će podnijeti Općinskom vijeću Općine Ernestinovo sukladno Zakonu o lokalnoj i područnoj (regionalnoj) samoupravi (Narodne novine br. 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19 i 144/20).

Podneseno Izvješće o radu općinske načelnice Općine Ernestinovo za razdoblje od 1. srpnja 2021. do 31. prosinca 2021. godine sadrži prikaz poslova i zadataka iz nadležnosti Općinskog načelnika kao izvršnog tijela Općine Ernestinovo.

Podneseno Izvješće o radu općinske načelnice Općine Ernestinovo za razdoblje od 1. srpnja 2021. do 31. prosinca 2021. godine objavit će se u Službenom glasniku Općine Ernestinovo.

KLASA: 022-05/22-02/1

URBROJ: 2158-19-02-22-1

U Ernestinovu, 17. siječnja 2022.

OPĆINSKA NAČELNICA

Marijana Junušić, univ.spec.oec., v.r.